Джеймс Енсор
Джеймс Сидни Енсор е белгийски художник, чиито специфични гротескни картини го правят основен предшественик на експресионизма и сюрреализма през 20 век.

Биография 
Енсор е роден в Остенде през 1860 г. и прекарва в града целия си живот, с изключение на три години, прекарани в Брюкселската академия (1877 – 1880).

Ранните му работи са с традиционен сюжет – пейзажи, натюрморти, портрети и интериори в тъмни богати цветове и приглушена, но вибрираща светлина. В средата на 1880-те години, повлиян от ярките цветове на импресионистите и гротескната образност на фламандските примитивисти, като Йеронимус Бош и Питер Брьогел Стария, Енсор се насочва към авангардни теми и похвати. Той извлича материал за картините си главно от ваканционните тълпи на Остенде, които го изпълват с погнуса и отвращение. Рисувайки персонажи като клоуни и скелети или заменяйки лицата с карнавални маски, той изобразява човечеството като глупаво, самодоволно, суетно и отвратително.

Галерия 
 Ранно творчество (1879 – 1884)

 Зряло творчество (1885 – 1899)

 Късни творби (1900 – 1949)

Външни препратки 
 James Ensor Online Museum
 2009 Ensor show at Museum of Modern Art, NYC

Белгийски художници
Графици
Художници символисти
Художници експресионисти
Белгийски сатирици
Белгийска аристокрация
Родени в Остенде
Починали в Остенде